ໃນປີ 2016 ພວກເຮົາ ຈະໄດ້ເຫັນ ຄວາມກ້າວໜ້າຂອງ ອຸປະກອນ ສະຫຼາດ ໃນທຸກໆດ້ານ
ງານວາງສະແດງເຄື່ອງໃຊ້ ອີເລັກໂທຣນິກ ທີ່ຖືກພິຈາລະນາວ່າ ເປັນງານວາງສະແດງ ທີ່ມີຄວາມສຳຄັນທີ່ສຸດ ຈະຈັດຂຶ້ນ ໃນທຸກເດືອນມັງກອນ ທີ່ນະຄອນ Las Vegas.
ງານວາງສະແດງເຄື່ອງໃຊ້ ອີເລັກໂທຣນິກ ຈັດຂຶ້ນໃນທຸກໆເດືອນ ມັງກອນ ທີ່ນະຄອນ Las Vegas ໄດ້ຖືກພິຈາລະນາວ່າເປັນງານ ວາງສະແດງ ທີ່ມີຄວາມສຳຄັນທີ່ສຸດ ກ່ຽວກັບເຄື່ອງໃຊ້ອີເລັກໂທຣ ນິກ ປະຈຳວັນທີ່ຄາດວ່າ ຈະວາງຂາຍຢູ່ຕະຫຼາດ ໃນເວລາທີ່ມີ ເຫຼືອຢູ່ ການຕັດສິນໂດຍລາຍການ The Sneak Preview ທີ່ໄດ້ ຈັດ ຂຶ້ນເມື່ອບໍ່ດົນມານີ້ ໃນນະຄອນ ນິວຢອກ, ບັນດາຜູ້ບໍລິໂພກ ໃນປີ 2016 ສາມາດຄາດຫວັງການສືບຕໍ່ກ້າວໜ້າສູ່ທຸກໆຢ່າງ ທີ່ ມີຄວາມສະຫຼາດ ໃນໂລກນີ້ ນັກຂ່າວ ວີໂອເອ George Putic ມີລາຍງານເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ກ້ອງຖ່າຍຮູບຄຸນນະພາບສູງ, ສັນຍານເຊັນເຊີ, ເຄື່ອງຈັກໄຟຟ້າ ແລະ ຣີໂມດການຄວບ ຄຸມໄດ້ກາຍເປັນອຸປະກອນ ທີ່ນ້ອຍຫຼາຍ ແລະ ມີລາຄາຖືກ, ມັນສາມາດນຳໄປປະກອບ ໃສ່ເຄື່ອງໃຊ້ປະຈຳວັນໄດ້ເກືອບໝົດທຸກຢ່າງ ເມື່ອໃຊ້ພະລັງໃນການດຳເນີນງານ ຂອງ ໂທລະສັບສະຫຼາດຂອງພວກເຮົາ ມັນກໍຈະກາຍເປັນຫຸ່ນຍົນໄດ້ ທ່ານ Jonathan Roubini, ນັກວິເຄາະເຄື່ອງໃຊ້ເທັກໂນໂລຈີ ໄດ້ກ່າວວ່າ ໝາກບານສະຫຼາດມີຊື່ວ່າ Sensor Sphere ສາມາດເຮັດໜ້າທີ່ເປັນກ້ອງຍາມ ກວດກາ ວ່າທຸກຢ່າງປົກກະຕິດີບໍ່ ໃນເວລາທີ່ທ່ານບໍ່ຢູ່ບ້ານ ທ່ານ Omar Barlas ຜູ້ຄົ້ນພົບໝາກບານສະຫຼາດ Sensor Sphere ກ່າວວ່າ ເຄື່ອງເຊັນເຊີແມ່ນມີຂະໜາດນ້ອຍຫຼາຍ ຈົນເຮັດໃຫ້ມັນມີຊ່ອງວ່າງສຳລັບອຸປະກອນເພີ່ມ ເຕີມ, ຕົວຢ່າງກ້ອງຈັບພາບຄວາມຮ້ອນ ເຊິ່ງສາມາດຊອກຫາຜູ້ລອດຊີວິດ ໃນພື້ນທີ່ໆແຄບ ກະທັດຮັດ ເຊັ່ນຕຶກຫັກພັງ ຜູ້ຜະລິດອຸປະກອນກິລາ Adidas ໄດ້ສະເໜີໝາກບານ ທີ່ຈະສະໜອງຂໍ້ມູນທີ່ໜ້າຕື່ນເຕັ້ນ ໃຫ້ແກ່ຄູຝຶກສອນ ແລະ ກອງເຊຍ ທ່ານນາງ Vinti Bhatnagar ໂຄສົກບໍລິສັດ Adidas ກ່າວວ່າ ໝາກບານເຕະສະຫຼາດມີຊື່ວ່າ miCoach ແມ່ນມີໄວ້ວາງຂາຍທາງອິນເອເຕີເນັດແລ້ວ ດ້ວຍລາຄາເກືອບ 200 ໂດລາ ອຸປະກອນສະຫຼາດອີກອັນໜຶ່ງມີຊື່ວ່າ Skulpit Chisel ສາມາດວັດແທກກ້າມເນື້ອ 24 ຊະນິດໃນຮ່າງກາຍຂອງມະນຸດ ທ່ານ Jose Bohorquez ຜູ້ບໍລິຫານຂອງບໍລິສັດ Skulpit ກ່າວວ່າ ແວ່ນຕາຮູບພາບເໝືອນຄວາມຈິງກໍເລີ່ມມີລາຄາຖືກເຊັ່ນກັບໂທລະສັບມືຖື ອຸປະກອນ ລຽບງ່າຍເອີ້ນວ່າ Weareality ສາມາດປ່ຽນໂທລະສັບສະຫຼາດທຸກໜ່ວຍ ໃຫ້ເຫັນແວ່ນ ຕາພາບເໝືອນຈິງ ທ່ານ David Smith ຈາກບໍລິສັດ Weareality ກ່າວວ່າ ແລະ ນີ້ກໍແມ່ນພຽງແຕ່ການຊົມກ່ອນ ຂອງສິ່ງທີ່ພວກເຮົາສາມາດຄາດຫວັງ ທີ່ຈະໄດ້ເຫັນ ໃນງານ ວາງສະແດງເຄື່ອງໃຊ້ອີເລັກໂທຣນິກທີ່ໃຫຍ່ທີ່ສຸດໃນໂລກ ໃນຕົ້ນເດືອນມັງກອນ ປີໜ້ານີ້ ທີ່ນະຄອນ Las Vegas